kardosdrur/scandi-wiki huggingface dataset:
B-Sides

Engelsk gruppe dannet af Adam Ant og Lester Square i London tidligt 1976.

Historie 
Adam Ant og Lester Square var begge studerende på Hornsey Art College, da de dannede gruppen. Andy Warren kom til gruppen i juli 1976, efter han havde svaret på en annonce i Melody Maker. Efter øget irritation og frustration over ikke at kunne få nogle steder at spille, forlod Adam Ant gruppen for senere at danne Adam & the Ants.

Gruppens medlemmer 
 tidligt 1976-februar 1977:
 Max – trommer
 Bid – vokal
 David Tampin – trommer
 Lester Square – guitar 
 Andy Warren – bass/vokal
 Adam Ant – guitar/vokal

Diskografi

Singler

Albums

Soundtracks

Ekstern henvisning 
 Litteratur
 Internet
 adam-ant.net

Musikgrupper fra Storbritannien
Oleg Kotov

Oleg Valerijevitj Kotov (:Олег Валериевич Котов) blev født 27. oktober 1965 i Simferopol i Ukraine. Han er en del af ekspedition 15 til Den Internationale Rumstation (ISS). Han blev opsendt sammen med Fjodor Jurtjikhin og rumturisten Charles Simonyi fra Bajkonur Kosmodromen d. 7. april 2007 om bord på Sojuz TMA-10.

30. maj 2007 udførte Kotov og Jurtjikhin en rumvandring på 5 timer og 25 minutter for at installere paneler, der skal beskytte ISS mod rumskrot. Dette var Kotovs første rumvandring.

Kilde 
 Spacefacts biografi, Oleg Kotov

Kosmonauter fra Rusland
Maria Schneider

Maria Schneider (27. marts 1952 i Paris – 3. februar 2011) var en fransk skuespillerinde, datter af den franske skuespiller Daniel Gélin og tyske model Marie Christine Schneider.

Maria Schneider fik sin debut med filmen Madly fra 1969 og medvirkede derefter i forskellige andre mindre film inden hun i 1972 fik sit store internationale gennembrud i filmen Sidste tango i Paris med Marlon Brando som sin modspiller.

Efter sin succes med Sidste tango i Paris forsvandt hun for en tid fra rampelyset og blev afhængig af heroin. I 1975 sprang hun fra en filmoptagelse for at lade sig indlægge på et hospital. Efter en pause på flere år genoptog hun sin skuespillerkarriere og medvirkede efterfølgende i over 30, hovedsagligt europæiske, film.

Filmografi 
 Les Acteurs (2000) 
 Something to Believe In (1998)
 Jane Eyre (1996)
 Savage Nights (Les Nuits fauves, 1992)
 Au pays des Juliets (In the Country of Juliets, 1992)
 Écrans de sable (Sand Screens, 1992)
 Bunker Palace Hôtel (1989)
 Résidence surveillée (1987) 
 Merry-Go-Round (1983)
 Balles perdues (Stray Bullets, 1982)
 Cercasi Gesù (1982)
 Sezona mira u Parizu (1981) 
 Mamma Dracula (1980)
 Weiße Reise (1980) 
 Vrouw als Eva, Een (A Woman Called Eva, 1979)
 La Dérobade (Memoirs of a French Whore, 1979)
 Haine (Hate, 1979)
 Schöner Gigolo, armer Gigolo (Just a Gigolo, 1979)
 Io sono mia (I Belong to Me, 1978)
 Violanta (1977) 
 Profession: Reporter (1975)
 Jeune fille libre le soir (The Babysitter, 1975)
 Reigen (Dance of Love, 1973)
 Last Tango in Paris (1972)
 Cari genitori (Dear Parents, 1972)
 Hellé (1971)
 La Vieille fille (1971)
 Les Femmes (1969)

Noter

Litteratur / kilder 
 Edward Schmidt: Franske fristelser (PS Pige-Special nr. 6, 1996)

Eksterne henvisninger 

 

Skuespillere fra Frankrig
Jens Hugger

Jens Hugger (1. december 1958 - 4. marts 2016) var ansat som lektor ved Institut for Matematiske Fag ved Københavns Universitet før sin død, hvor han underviste i blandt andet numerisk analyse. Han har tidligere været studieleder og var (2007-2010) formand for bachelorstudienævnet for alle naturvidenskabelige uddannelser ved det Naturvidenskabelige fakultet ved Københavns universitet. Han stod bag en lang række engelsksprogede publikationer.

Kilder

Eksterne henvisninger 
 

Ansatte ved Københavns Universitet
Matematikere fra Danmark
Søren Ulrichs

Søren Ulrichs Olsen (født 9. juli 1963 i Odense) er en dansk skuespiller og tegnefilmsdubber. Han har gennem sin karriere medvirket i adskillige teaterstykker og dubbet reklamer og tegnefilm. Han har bl.a. lagt stemme til Eddy i Cartoon Network tegnefilmserien Ed, Edd og Eddy, Patrick Søstjerne i Svampebob Firkant og Kong Julien i Madagascar-filmene og tv-serien. En anden karakter som han er blevet kendt på er stemmen som Hr. Vimse i Disneyserien Brandy og Hr. Vimse.

Tegnefilmsfigurer 

 Eddy i Ed, Edd og Eddy
 Patrick Søstjerne i Svampebob Firkant
 Heffer Wolfe i Rockos nye liv
 Lord Kluklatter Den Tossede Gris i Barbaren Dave
 Apu Nahasapeemapetilon og Montgomery Burns i The Simpsons Movie
 Hr. Vimse i Brandy og Hr. Vimse
 Nr. 2 i Kodenavn: Naboens børn
 Bloo i Fosters hjem for fantasivenner
 Lazlo i Camp Lazlo
 Wayne Krampe i Krampetvillingerne
 Ian Hawk i Alvin og de frække jordegern & Alvin og de frække jordegern 2 & Alvin og de frække jordegern 3
 Yesman og Dr. Igor – Kappa Mikey
 Kong Julien i Madagascar, Madagascar 2 og Madagascar 3
 Needleman og Smitty i Monsters, Inc.
 Nuka i Løvernes Konge 2: Simbas stolthed
 Hip og Hop i Græsrødderne
 Gurgi i Taran og den magiske gryde
 Kommandør Abevirkelig i Hero 108
 Klumpe Alexander Dumpe i Den Bestøvlede Kat (film)
 Kaliko, Div. Roller i Hund og Kat Imellem
 Richard Watterson i Gumballs Fantastiske Verden

Eksterne henvisninger 
 

Skuespillere fra Danmark
Tegnefilmsdubbere fra Danmark
Miranda (delstat)

Miranda er en af Venezuelas 23 delstater (estados) og er beliggende i den nordlige del af landet. Dens hovedstad hedder Los Teques.

Delstaten er underinddelt i 21 kommuner (municipios) og 53 sogne (parroquias).

Delstater i Venezuela
Bacchanterne

Bacchanterne er et græsk drama skrevet af Euripides. I stykket medvirker blandt andre Dionysos, Teiresias og Kadmos. Stykket havde premiere på Dionysia-festivalen i 405 f.Kr.

Antikke græske skuespil
Thomas Høvsgaard

Thomas Høvsgaard (1969 i Faaborg – 20. oktober 2011) var en dansk museumsinspektør og leder af museet på Spøttrup Borg. Han var cand.mag. i historie og middelalderarkæologi. Han skrev talrige artikler, især om historiske emner i tidsskrifter og aviser. Thomas Høvsgaard døde den 20. oktober 2011 efter meget kort tids sygdom, 42 år gammel.

Eksterne kilder og henvisninger 

Historikere fra Danmark
Arkæologer fra Danmark
Museumsfolk fra Danmark
Personer fra Faaborg
Danskere i 2000-tallet
Isidor Dannström

Johan Isidor Dannström (14. december 1812 – 17. oktober 1897) var en svensk sanger, sangpædagog og komponist.

Som 14-årig blev Dannström optaget på Musikaliska akademien. I årene 1829-1833 arbejdede han på et handelskontor for at tjene til sin videre uddannelse. Samtidig underviste han i sin fritid i sang og musik.

I 1836 begav han sig til Berlin, hvor han studerede musikteori og sang, hvorefter han fortsatte til Wien, Trieste, Milano og Bergamo. Tilbage i Sverige, debuterede han på som operasanger 1841 og var ansat på Kungliga Operan 1842-1844. Han sang flere store roller som Don Juan, Almaviva og Figaro i Figaros Bryllup. I 1844 drog han atter udenlands. Denne gang til Paris for at studere mere. Da han vendte tilbage nedsatte han sig som sanglærer og instrumenthandler. 

Hans musikalske arv består af en mængde populære sange, nogle operetter og bravurnumre for koloratursopran. Desuden udgav han en Sångmetod i 1849.

Musik 
 Skomakaren och hans fru (operette 1847) 
 Herr och fru Tapperman (operette 1848) 
 Doktor Tartaglia (operette 1851) 
 Lordens rock (operette 1861)

Kilder m.m. 
 Tysk og svensk Wiki
 Svenskt biografiskt handlexikon

Eksterne henvisninger 

Komponister fra Sverige
Sangere fra Sverige
Romantikkens komponister
Spritrute

En spritrute var et synonym for en afgiftsfri skibsrute, et fænomen der opstod omkring 1960 og sluttede i sin egentlige form den 30.06.1999. Her kunne man købe afgiftsfrie varer for en begrænset sum penge. Serveringen om bord er også afgiftsfri den dag i dag. Toldreglerne i de forskellige farvande skiftede med tiden. I en periode var det især transistorradioer og autoradioer der var interessante, da de lå under toldreglernes begrænsning. Langsomt forsvandt fordelene ved at sejle med spritruterne. Med etableringen af det indre marked efter EF-pakken forsvandt afgiftsfriheden på ruter mellem EU-landene, hvad der gjorde spritruterne langt mindre rentable.

De spritruter der sejlede på Flensborg Fjord, hed på sønderjysk æ spritte, fx kendt fra sangen Ta' en tur mæ æ spritte med den alsiske gruppe Vos.

Omkring årtusindskiftet blev færgeruterne på Flensborg Fjord lukket.

Ruter 
 Fåborg – Gelting (ophørt 30. juni 1999)
 Gråsten – Lyksborg
 Kollund – Flensborg
 Langeland (Bagenkop) – Kiel (senest ophørt 4. november 2003)
 Nysted – Burg
 Rømø – Sild 
 Sønderborg – Langballeå

Referencer 

Færgeruter
Johan Darbes

Johan Anton Peter Poul Darbes (1750 – 15. juni 1815) var en dansk komponist og violinist i Det Kongelige Kapel fra 1770-1786. Fra 1780 var han professor og musikinspektør og fik senere titel af generalkrigskommissær. Han var søn af Francesco Darbes (1705-1768) der var hofviolon (musiker i Det Kgl. Kapel) og komponist og kom til Danmark med Mingottis italienske operaselskab. Han bror var Joseph Frederik Augustus Darbes (1747-1810), som var portrætmaler, havde stor succes i Rusland og til sidst blev professor i Berlin.

Johan Darbes fik sin musikalske uddannelse dels i København og dels i Venezia og Bologna, hvor han et par gange opholdt sig i flere år med kongelig understøttelse. Han var en udmærket violinspiller, den højst rangerende efter koncertmester Johann Hartmann. Efter sin sidste studierejse til Italien, fik han i 1780 det hverv at undervise 2 af teatrets lovende unge sangerinder og udnævntes samtidig til professor og musikinspektør, og skulle derfor føre tilsyn med Kapellet og oplære unge musikere til det.

Samtidens dom over Darbes var ret negativ på trods af, at han dog havde fået disse faste embeder. Efter sigende var han en indbildsk, pirrelig og ubehagelig person. Han blev endog i 1783 udnævnt til dansk generalkonsul i Italien. Den udnævnelse blev dog tilbagekaldt og erstattet med en årlig pension.

Hans kompositioner er ikke kendt i noget stort omfang. Han komponerede et Stabat mater og en motet, som blev opført ved hoffet i 1780. Desuden komponerede og arrangerede han Balletmusik for Vincenzo Galeotti .

Kilder m.m. 
 Dansk biografisk Leksikon

Violinister fra Danmark
Komponister fra Danmark
Danskere i 1700-tallet
Danskere i 1800-tallet
Kongelige kapelmusici fra Danmark
Krigskommissærer fra Danmark
Personer i Dansk Biografisk Leksikon
Titulære professorer fra Danmark
Konsuler fra Danmark
Modkultur

Modkultur er en kultur, der gør oprør mod gældende sociale normer. Begrebet bliver mest brugt om vestlige subkulturer som f.eks. hippierne, antiglobaliseringsbevægelsen, punkerne, new age, feministerne og queer-kulturen. Ordet blev skabt i 1969 af den amerikanske samfundstænker Theodore Roszak, i bogen The Making of a Counter Culture (1969). Modkulturen vender sig især imod konformitet og forbrugerisme. Den kan også være politisk motiveret, idet den nuværende kultur ses som et bur, der holder befolkningen fanget i forbrugsmønstre, hvilket nødvendiggør en kulturel revolution for, at de politiske mål opnås.

Modkulturer kan være mere eller mindre radikale. I ekstreme tilfælde kan modkulturer udvikle sig til et modborgerskab, hvor man vender ryggen til centrale værdier i flertalskulturens normsæt og eksempelvis tager afstand fra demokrati og legitimerer brugen af vold. Flere ekstremistiske grupper kan ses som de yderste eksempler herpå.

Se også 

 Mods

Kilder 

Kultur
Socialvidenskabelige begreber
Mir (undervandsbåd)

Mir 1 og 2 er to identiske russiske dybhavsundervandsbåde til forskning. Fartøjerne er bygget i Finland i 1987 i et samarbejde mellem Rauma-Repola Oceanics Oy og Ruslands Videnskabernes Akademis Oceanografiske Institut. Fartøjerne blev bygget på Rauma-Repolas Lokomo fabrik i Tammerfors.

Generelt 
Det helt specielle ved Mir-fartøjerne er, at de er bygget af specialhærdet stål og ikke af det sværthåndterlige titan, som tidligere ansås for at være det eneste pålidelige alternativ til brug for trykkamrene i de dybtgående undervandsfartøjer. På bygningstidspunktet var de to fartøjer helt enestående af sin art og fremstod som den daværende højteknologi inden for undervandsfartøjer. De er i stand til at dykke ned på 6.000 meters dybde (19.680 fod), hvormed de kan nå 98% af alle verdenshavenes dybder. Udover Mir-fartøjerne findes der kun tre andre ubådstyper, der er i stand til en bemandet dykning på over 3.000 meters dybde. I trykkammeret, der er specialnikkel-stål, er der ud over piloten plads til to andre personer. Fartøjerne har gennemgået hovedrenovering i hhv. 1994 og 2004.

Såvel undervandsbådene som det finsk byggede moderskib RV Akademik Mstislav Keldysh drives af Shirshovs Oceanografiske Institut. Fartøjernes hjemhavn er Kaliningrad i Østersøen.

Berømte dykningsopgaver 
 James Cameron har ved hjælp af Mir filmet både RMS Titanics og slagskibet Bismarcks vrag
 Vraget af den sunkne atomubåd Komsomolets i Norskehavet
 Mir-fartøjet anvendtes til de første undersøgelser af de sunkne atomubåd Kursk i Barentshavet
 Den japanske ubåd I-52 i Atlanterhavet
 En russisk og en international forskningsgruppe dykkede ved hjælp af Mir-fartøjerne som de første under vandet ved Nordpolen og rejste den russiske tricolore på havbunden.

Kilder 
 Mir submersibles  Deep Ocean Expeditions – PDF-brochure  (engelsk)

Referencer

Se også 

 Former CEO says CIA responsible for bringing down Rauma-Repola Oceanics submarine technology firm  (engelsk)
 The Marvelous Mirs (engelsk)
 Shirshovs Oceanografiske Institut  (engelsk)
 Ilta-Sanomat reveals embarrassing error in Reuters feed on Russian North Pole sub expedition  (engelsk)

Undervandsbåde fra Rusland
Finland
Kunstvanding

Kunstvanding er betegnelse for kunstig tilførsel af vand til landbrugsjord, sædvanligvis for at fremme afgrødernes vækst. Inden for landbruget anvendes kunstvanding primært for at mindske problemer i forbindelse med utilstrækkelig nedbør for på bedst mulig måde at styrke de pågældende afgrøder og give dem bedst mulige vækstbetingelser.

Kunstvanding kan antage mange forskellige former, alt efter hvor eller hvordan kunstvandingen foregår og med hvilken teknologi, der benyttes. Ofte anvendes flere af de nævnte former i en kombination, der er bestemt af de naturgivne forhold kombineret med anvendelsen af udvalgte samfundsmæssige – herunder økonomisk betingede – muligheder.
 Terrassejordbrug med overrisling fra kanaler, hvorfra vandet fordeles ned over skråningens terrasser.
 Damanlæg i form af opdæmmede kunstige søer kombineret med kanaler, hvorigennem vandet ledes ud til markerne.
 Qanat- eller kareze-anlæg med underjordiske kanaler, hvorfra grundvandet ledes ud af bakker til lavereliggende marker (i eksempelvis Afghanistan, Pakistan og dele af Kina)
 Sprinklervanding af marker med kørende halv- eller helautomatiske vandingsanlæg
 Drypvanding i drivhuse er ligeledes en form for kunstvanding

Historie 
Man har anvendt kunstvanding meget længe. Allerede de gamle egyptere og sumerer byggede kanaler og diger for 5000 år siden.

Litteratur 
 Peter Michelsen, Vand til tørstig jord – Kunstvandingens hvor, hvornår, hvordan, Christian Ejlers' Forlag, 1995. .

Kilder/refencer 

Markarbejde
Havearbejde
ENSEEIHT

École Nationale Supérieure d'Électronique, d'Électrotechnique, d'Informatique, d'Hydraulique, et des Télécommunications (forkortet ENSEEIHT) el. Institute of Electrotechnology and Applied Mathematics er et fransk ingeniør-institut tilknyttet Universitetet i Toulouse.

Instituttet blev oprettet i 1907 og har i dag omkring 1200 studerende. Instituttet er specialiseret i de ingeniørmæssige fagområder inden for elektroteknik, elektronik, computerteknologi, hydraulik og telekommunikationsteknologi.

Ekstern henvisning 
 http://www.enseeiht.fr 
 http://www.inp-toulouse.fr 

Universiteter i Frankrig
Modelark

Et modelark er et klippeark af papir eller karton med påtrykte figurer, der er beregnet til at blive klippet ud og limet sammen til modeller af skibe, fly, huse, raketter eller biler.

Se også 
 papirmodel

Skalamodeller
Bến Tre

Bến Tre (Khmer: Kampong Russey) er en by i Mekongdeltaet i det sydlige Vietnam. Det er hovedstaden i Bến Tre provincen.

Vietnamkrigen 
Et af de mest berømte citater fra Vietnamkrigen var en udtalelse tilskrevet en anonym amerikansk major af AP korrespodenten Peter Arnett den 7. februar 1968. I denne mente Arnett at majoren havde udtalt at: "'Det blev nødvendigt at ødelægge byen for at redde den.'" ("'it became necessary to destroy the town to save it.'")

Byer i Vietnam

bg:Бенче
mk:Бенче
sq:Bençe
Et tu, Brute?

"Et tu, Brute?" ("Også du, Brutus?") er en latinsk sætning tilskrevet Julius Cæsar som hans sidste ord. De bruges om en forræderisk handling.

Den 15. marts 44 f.Kr. blev Cæsar angrebet af en gruppe romerske senatorer. Heriblandt Marcus Junius Brutus, senator og Cæsars adoptivsøn. Da Cæsar opdagede Brutus, skulle han have sagt de berømte ord.

Oldtidens historikere har forskellige udlægninger af Cæsars sidste ord. Plutarch skriver: han døde uden at sige noget og trak kun sin toga over hovedet, da han så Brutus. Sveton anfører hans sidste ord som "" (Kai su, teknon?) som på græsk betyder "Også dig, mit barn"

Sætningen Et tu, Brute? stammer fra William Shakespeares drama om Julius Cæsar (Julius Cæsar, 3. akt, 1. scene)

Latinske vendinger
Citater
Hunald af Aquitanien

Hunald (også kendt som Chunold, Hunold, eller Hunaud), hertug af Aquitanien (735-744 eller 748), efterfulgte sin far Odo den Store i 735.
Hunald nægtede at anerkende den frankiske Major Domus, Karl Martells overherredømme, hvorefter Karl overskred Loire og indtog byerne Bordeaux og Blaye, men han tillod til sidst Hunald at beholde Aquitanien på den betingelse, at han svor troskab.

Fra 736 til 741 synes forholdet mellem Karl og Hunald at have været udmærket, men efter Karls død i 741 erklærede Hunald krig mod frankerne, marcherede gennem Loireområdet og afbrændte Chartres. Forfulgt af Pipin den Lille og dennes søn Carloman søgte Hunald fred i 745, hvorefter han trak sig tilbage til et kloster, sandsynligvis på den lille ø Île de Ré.

Senere dukker han op igen i Italien, hvor han allierede sig med langobarderne, men blev stenet til døde. Han havde efterladt sit fyrstedømme Aquitanien til Waifar, som sandsynligvis var hans søn. Waifar kæmpede i otte år for at forsvare Aquitaniens uafhængighed.

 
Franker
F.P. Jac

Flemming Palle Jakobsen (pseudonym: F.P. Jac) (født 11. november 1955 i Glostrup, død 25. december 2008 i Lillerød) var en dansk digter og forfatter.
F.P. Jac tildeltes i 2008 Det Danske Akademis Store Pris med begrundelsen: "For hans dybt originale brug af det danske sprog"..

F.P. Jac forbindes ofte med en proklamation om, at han ville drikke sig ihjel, inden han blev 30. Proklamationen blev angiveligt fremsat i hans yngre dage, men i et interview med Danmarks Radio i begyndelsen af 1980'erne uddybede F.P. Jac baggrunden, da intervieweren henviste til, at F.P. Jac på et tidspunkt offentligt havde sagt, at han havde tænkt sig at drikke sig ihjel. "Jamen det har jeg stadigvæk. Altså hellere end en cancerdød, så er det bedre med sådan en 10-15 år, hvor man hopper rundt i sådan nogle små ginflasker. Det er meget sjovere". I et interview i 2008 udtalte F.P. Jac dog, at den oprindelige udtalelse var en vittighed, som en journalist pustede op til overskrift. .

F.P. Jac har blandt andet udgivet digte med Asger Schnack og Klaus Høeck under fællespseudonymet Bandet Nul. Digte på stedet, Digte fra halvtredserne og Vi spiller for vores natur er skrevet sammen med Asger Schnack. Vi vil overdøve skammen er illustreret af Lars Dan. F.P. Jac skrev desuden avisartikler og fik udgivet op mod 50 digtsamlinger.

Hans mest kendte digtsamling, Misfat fra 1980, anses for et hovedværk.

Jac var gift to gange; første gang med Birgitte Rosenkrantz Christiansen (1982-83) og anden gang med Bodil Knudsen Andrees (1991-). F.P. Jac døde pludseligt 1. juledag 2008. Han er begravet på Lillerød Kirkegård.

Priser 
 Victor B. Andersens Hæderslegat. 1980
 Otto Benzons Forfatterlegat. 1981
 Dansk Forfatterforenings legat. 1981
 Carl Møllers Legat. 1981
 Emma Bærentzens Legat. 1985
 Johannes Ewalds Legat. 1992
 Drachmannlegatet. 1993
 Beatrice Prisen. 1997
 Dansk Blindesamfunds Radiospilpris. 1998. (For ‘’Som om at vi ikke var plot nok’’ - dramatik, trykt 2001)
 Adam Oehlenschlaeger, Emil Aarestrup, Herman Bang og Johannes Ewald Fonden. 2005
 Morten Nielsens Mindelegat. 2006
 Det Danske Akademis Store Pris. 2008

Referencer

Eksterne henvisninger 
 
 

Digtere fra Danmark
Det Danske Akademis Store Pris
Personer fra Glostrup
Dansksprogede forfattere fra Danmark
Personer i Kraks Blå Bog (afdøde)
Kulturteknik

Kulturteknik har flere betydninger:
 Kulturteknik (jordbrug) – i have- og landbrug jordbehandling, jordbearbejdning: vanding, gødning; jordkvalitet, jordmekanik
 Kulturteknik (it) – evnen til at forstå og anvende de symboler, som er gængse i en kultur; it-anvendelse er en grundlæggende kulturteknik som efterfølger af de første grundlæggende kulturteknikker: læsning, skrivning og regning
 Kulturteknik (sløjd) – metoder til fremstilling af etnografika
Kulturteknik (sløjd)

Kulturteknikker fra historiske perioder omfatter metoder til fremstilling af historiske genstande og brugen af værktøj, der ikke længere er i almindelig brug hos håndværkere.

Kulturteknikker indgår i sløjdundervisningen, enten som selvstændigt forløb eller i samarbejde med andre skolefag, og omfatter fremstillingen af genstande fra f.eks. vikingetid og middelalder: benkamme, vikingesko, gabestok, åg.

I et vist omfang bruges værktøj, der hører den historiske tid til, gamle boremaskiner samt båndknive og snittebænke.

Hvis de kulturprodukter, der fremstilles, kommer fra andre etnografiske områder end Danmark, kalder vi dem etnografika, og der kan da også være tale om samtidige produkter. Et eksempel er afrikanske skamler, hvor modellen er afrikansk, og hvor den afrikanske gæstelærer viser den særlige kulturteknik at brænde træet i enderne i stedet for behandling med olie, maling el.lign., og huller gennem træet (bl.a. til skamlens ben) bores ikke, men brændes med glødende jernstænger fra bålet.

Sløjd
Kulturteknik
Etnografika

Etnografika er artefakter (kulturprodukter) fra etnografiske områder. Eksempler: grønlandske tupilakker, sameknive, afrikanske skamler, masker, figurer.

Etnografika er et område inden for sløjdundervisningen, tæt forbundet med kulturteknikker. Ordet forekommer normalt kun i flertal: etnografika (plurale tantum); entalsformen er: et etnografikum.

Materiel kultur
Sløjd
Plurale tantum

Plurale tantum (latin: flertal kun) er en grammatisk angivelse der betegner at et substantiv (navneord) kun forekommer i flertal (pluralis).

Singulare tantum betegner at et navneord kun forekommer i ental (singularis).
I modsætning til masseord er plurale tantum tælleligt.

Eksempel 
På dansk er penge altid flertal og findes ikke i ental. På f.eks. engelsk og tysk er det omvendt, idet 'money' og 'Geld' er ental.
 Har du set pengene? – De lå på bordet.
 Have you seen the money? – It was on the table.
 Hast du das Geld gesehen? – Es lag auf dem Tisch.

Andre eksempler er søskende, tyvekoster og kronregalier.

Specielle danske eksempler er "briller" og "bukser" som normalt er plurale tantum, men som hos fagfolk benyttes i entalsform: "en buks" hos tøjhandlere og "en brille" hos optikere.

Forældre har for tidligere dansk været uden entalsform,
og entalsformen ses for eksempel ikke i Nudansk Ordbog fra 1986,
mens formen forælder ses i Politikens Store Nye Nudansk ordbog fra 1996.

Se også 
Grammatisk tal

Henvisning 

Grammatik
Singulare tantum

Singulare tantum er et navneord der kun forekommer i ental.
Det kan ses i modsætning til plurale tantum

På dansk er eksempler ordene dåb, død, gæld og løn.

Henvisninger 

Grammatik